শিক্ষা, সংস্কৃতি, ক্রীড়া, বিজ্ঞান ও প্রযুক্তি মন্ত্রণালয়

হলো জাপানের এগারোটি মন্ত্রণালয়ের মধ্যে একটি যা জাপান সরকার-এর কার্যনির্বাহী শাখার অংশ গঠন করে। এর লক্ষ্য হলো আন্তর্জাতিক সম্প্রদায়ের সাথে সম্পর্ক রেখে জাপানের উন্নয়ন সাধন করা।  মন্ত্রণালয় তার এখতিয়ারের অধীনে গবেষণা অর্থায়নের জন্য দায়বদ্ধ, যার মধ্যে অন্তর্ভুক্ত আছে: বাড়ির পরিবেশের সাথে সম্পর্কিত শিশুদের স্বাস্থ্য, ডেল্টা-সিগমা মডুলেশন ব্যবহার করে গ্রাফ, বিজ্ঞানে লিঙ্গ সমতা, নিউট্রিনো শনাক্তকরণ যা বিশ্বজুড়ে সুপারনোভা নিয়ে গবেষণায় অবদান রাখে এবং ভবিষ্যতের জন্য অন্যান্য সাধারণ গবেষণা।

সংগঠন 
শিক্ষা, সংস্কৃতি, ক্রীড়া, বিজ্ঞান ও প্রযুক্তি মন্ত্রণালয় বর্তমানে শিক্ষা, সংস্কৃতি, ক্রীড়া, বিজ্ঞান ও প্রযুক্তি মন্ত্রীর নেতৃত্বে রয়েছে। ওই পদের অধীনে দুইজন প্রতিমন্ত্রী, দুইজন সংসদীয় উপমন্ত্রী এবং প্রশাসনিক উপমন্ত্রী এবং দুইজন ডেপুটি মন্ত্রী রয়েছেন। এর বাইরে সংগঠনটি নিম্নরূপে বিভক্ত।

মন্ত্রীর সচিবালয় 
মন্ত্রীর সচিবালয় হলো এমন একটি বিভাগ যা সাধারণ নীতিগুলি পরিচালনার মাধ্যমে শিক্ষা, সংস্কৃতি, ক্রীড়া, বিজ্ঞান ও প্রযুক্তি মন্ত্রণালয়কে সামগ্রিকভাবে প্রভাবিত করতে পারে। এই কাজগুলির মধ্যে অনেক প্রশাসনিক কাজ যেমন অডিটিং নীতি, সম্প্রদায়সমূহের মধ্যে সম্পর্ক এবং দেশীয় ও আন্তর্জাতিক সম্পর্কের জন্য সামগ্রিক মানবসম্পদ ব্যবস্থাপনা অন্তর্ভুক্ত।

আন্তর্জাতিক বিষয়ক মহাপরিচালক 
আন্তর্জাতিক বিষয়ক মহাপরিচালক, শিক্ষা, সংস্কৃতি, ক্রীড়া, বিজ্ঞান ও প্রযুক্তি মন্ত্রণালয়ের ওয়েবসাইট অনুসারে, জাপানের জাতীয় কমিশন এবং জাতিসংঘের শিক্ষা, বিজ্ঞান ও সংস্কৃতি সংস্থা (ইউনেস্কো)-এর মধ্যে যোগাযোগের মুখ্যকর্তা। দুটি সংস্থার যৌথ লক্ষ্য শিক্ষা, বিজ্ঞান এবং সংস্কৃতির মাধ্যমে পারস্পরিক, টেকসই উন্নয়ন সাধন করা।

সুযোগ-সুবিধা পরিকল্পনা এবং দুর্যোগ প্রতিরোধ বিভাগ 
সুযোগ-সুবিধা পরিকল্পনা এবং দুর্যোগ প্রতিরোধ বিভাগ ভূমিকম্পের মতো দুর্যোগের ফলে সৃষ্ট ক্ষয়ক্ষতি কমাতে বিদ্যালয়ের সুযোগসুবিধাগুলির সক্ষমতার উপর মনোযোগ দেওয়ার দায়িত্বে রয়েছে। সর্বোপরি, শিক্ষা, সংস্কৃতি, ক্রীড়া, বিজ্ঞান ও প্রযুক্তি মন্ত্রণালয়ের ওয়েবসাইট, শিক্ষা ও গবেষণা কার্যক্রমে বিশ্ববিদ্যালয়ের প্রচেষ্টার প্রচার হিসাবে তাদের কর্তব্যের অংশও বর্ণনা করে।

শিক্ষামূলক কর্মসূচি 
মেক্সট (MEXT) হলো তিনটি মন্ত্রণালয়ের মধ্যে একটি যেটি JET প্রোগ্রাম পরিচালনা করে। এটি মোনবুকাগাকুশো স্কলারশিপও অফার করে, যা মেক্সট (MEXT) বা মোনবু-শো স্কলারশিপ নামেও পরিচিত। মন্ত্রণালয়টি জাপানি ভাষার রোমানীকরণের জন্য আদর্শ মান নির্ধারণ করে।

জাপানিজ স্টুডেন্ট সার্ভিসেস অর্গানাইজেশন (JASSO)-এর সহযোগিতায়, মন্ত্রণালয় আন্তর্জাতিক শিক্ষার্থীদের জন্য মর্যাদাপূর্ণ JASSO বৃত্তি প্রদান করে যাকে "জাপানি ফুলব্রাইট প্রোগ্রাম" হিসাবে বর্ণনা করা হয়ে থাকে।   এটি জাপানি বিশ্ববিদ্যালয়ে পড়াশোনার জন্য যেকোনো বিদেশি দেশের শীর্ষ ১% শিক্ষার্থীদের প্রতি মাসে ৮০.০০০¥ পর্যন্ত আর্থিক সহায়তা প্রদান করে থাকে। 

মেক্সট (MEXT) চিলড্রেন লিভিং অ্যাব্রোড অ্যান্ড রিটার্নিস ইন্টারনেট (CLARINET) প্রদান করে যা বিদেশে বসবাসকারী জাপানি পরিবারগুলিকে তথ্য প্রদান করে থাকে।

মেক্সট (MEXT) সারা বিশ্বে তাদের শিক্ষকদের পাঠায় নিহোনজিন গাক্কো  করার উদ্দেশে অর্থাৎ পূর্ণ-সময়ের জাপানি আন্তর্জাতিক স্কুলে কাজ করার জন্য। জাপান সরকার হোশু জুগ্যো কো সম্পূরক বিদ্যালয়ে পূর্ণ-সময়ের শিক্ষক পাঠায় যেগুলি নিহোনজিন গাক্কোর মতো বা যার প্রতিটিতে ১০০ জন বা তার বেশি শিক্ষার্থীর ছাত্র সংগঠন রয়েছে। এছাড়াও, মেক্সট (MEXT) সাপ্তাহিক ছুটির স্কুলগুলিতে ভর্তুকি দেয় যেগুলির প্রত্যেকটিতে ১০০ জনের বেশি ছাত্র রয়েছে৷ 

জাপান সরকার MEXT বৃত্তি 2022 জাপান সরকার MEXT বৃত্তি 2021 দূতাবাসের সুপারিশ। স্কলারশিপ বা বৃত্তির কর্মসূচিগুলো হলো সেই শিক্ষার্থীদের জন্য যারা জাপানে গবেষণার ছাত্র (মাস্টার্স/পিএইচডি/গবেষণা), স্নাতক ছাত্র, প্রযুক্তি বিষয়ক কলেজের ছাত্র বা বিশেষায়িত প্রশিক্ষণের ছাত্র হিসাবে পড়তে চায়।

আরো দেখুন 
 জাতীয় আধ্যাত্মিক সংহতি আন্দোলন
 জাপানে শিক্ষা
 শিক্ষার মৌলিক আইন
 জাপানে শিক্ষার ইতিহাস
 জাপানি ইতিহাস পাঠ্যপুস্তক বিতর্ক
 মোনবুকাগাকুশো শিক্ষাবৃত্তি

তথ্যসূত্র

বহিঃসংযোগ

 জাপান লিংকস সাইটস মোনবুকাগাকুশো
 মোনকা-শো অফিসিয়াল ইংরেজি ওয়েবপেজ
 জাপান সরকার - মোনবুকাগাকুশো
 মন্ত্রীদের তালিকা (মন্ত্রিসভা) | জাপানের প্রধানমন্ত্রী এবং তার মন্ত্রিসভা"
 "ন্যাশনাল ইউনিভার্সিটি কর্পোরেশন আইন" এর আইন প্রণয়নের উপর প্রেস বিজ্ঞপ্তি

১৮৭১-এ জাপানে প্রতিষ্ঠিত
জাপানের মন্ত্রণালয়
জাপানের শিক্ষা আইন ও নির্দেশিকা